**Միկելե Սոավի** (իտալ.՝ *Michele Soavi*, հուլիսի 3, 1957(1957-07-03), Միլան, Իտալիա), իտալացի կինոռեժիսոր, դերասան և սցենարիստ։

Կենսագրություն
--------------

Միկելե Սոավին ծնվել է 1957 թվականի հուլիսի 3֊ին իտալական Միլան քաղաքում։ Նրա գործունեությունը կինոյում սկսվել է դերասանությունից։ Առաջին ֆիլմը, որում նա նկարահանվել է, եղել է Մեծ մարտը 1977 թվականին թողարկված։ Նշանակալի է նրա երրորդ ֆիլմը՝ Ուրիշը 2։ երկրի վրա։ Միկելեն նկարահանվել է Մայքլ Շոու կեղծանվամբ։Նրա վեցերորդ դերը եղել է Լյուչիո Ֆիլչիի Կենդանի մեռելների քաղաք ֆիլմում։ Տվյալ ֆիլմը թույլ է տվել Միկելե Սոավիին առաջին անգամ գործ ունենալ սարսափ ֆիլմ ժանրի հետ։ Ինչպես նաև Միկելեն նկարահանվել է (բավականին երկրորդական դերերում) հայտնի ռեժիսոր Ջո Դ'Ամատոի ֆիլմերում, այդ թվում՝ Կալիգուլա։ անհայտ պատմություն ֆիլմում։

1982 թվականին Միկելե Սոավին առաջին անգամ ծանոթացել է ռեժիսորական աշխատանքի հետ։ Նա մասնակցել է որպես Դարիո Արջենտոի երկրորդ օգնական Սարսուռ ֆիլմի նկարահանումներում։ 1983 թվականին Սոավին գրել է Ատոր-անտեսանելի ֆիլմի սցենարը, որի ռեժիսորն էր Ջո Դ'Ամատոն։ Նույն թվականին Միկելե Սոավին Տոմիի դերում նկարահանվել է Լամբերտո Բավայի Շեղբ գիշերը ֆիլմում։ 1985 թվականին Սոավին նկարահանվել է Ֆենոմեն (ոստիկանի դերում) և Դևեր (Ջերիի և տոմսավաճառի դերերում) ֆիլմերում։ Նույն տարվա մեջ նշանավորվել է Սոավիի առաջին ռեժիսորական փորձը։ Նա նկարահանել էր Հովիտ հեռուստաֆիլմում, ինչպես նաև Դարիո Արջենտոյի սարսափների աշխարհ վավերագրական ֆիլմում, որում Սոավին սցենարիստ էր և ռեժիսոր։

Միկելե Սոավիի առաջին ոչ հեռուստատեսային ֆիլմը եղել է Տեսարանի վախը, որը նկարահանվել է Imperial Entertainment ընկերության կողմից։ 1989 թվականին դուրս եկավ Հավաք ֆիլմը, որի ռեժիսորը սկզբում պետք է լիներ Լամբերտո Բավան, սակայն հետագայում հրաժարվեց։ 1991 թվականին թողարկվեց Աղանդ ֆիլմը, որը պատմում է ինչ-որ սատանայական աղանդի և դրա անդամների գործունեության մասին։ 1994 թվականին դուրս եկավ Մահ-սեր ֆիլմը, որը համարվում է ռեժիսորի լավագույն ֆիլմը։ Այս ֆիլմի նկարահանումներից հետո Միկելե Սոավին դուրս է գալիս կինեմատոգրաֆիայից։ Սակայն 2000 և 2001 թվականներին նա աշխատել է մի քանի իտալական հեռուստաֆիլմերում։

Ֆիլմագրություն
--------------

### Ռեժիսոր

* 1982 թվական — Սարսուռ / (ռեժիսորի երկրորդ օգնական)
* 1985 թվական — Դարիո Արջենտոի սարսափների աշխարհը (վավերագրական ֆիլմ)
* 1985 թվական — Հովիտ
* 1987 թվական — Ջրհոս / *Deliria, aka Stage Fright*
* 1989 թվական — Հավաք / *Chiesa*
* 1991 թվական — Աղանդ / *La Setta*
* 1994 թվական — Մահ֊սեր / *Dellamorte Dellamore*
* 2001 թվական — «Սպիտակ Ֆիատ» բանդա / *Uno bianca*
* 2003 թվական — Վերջին փամփուշտը / *Ultima pallottola*
* 2006 թվական — Բարով մնաս սիրելիս / *Arrivederci amore, ciao*
* 2008 թվական — Հաղթողների արյունը / *Il sangue dei vinti*

### Դերասան

* 1977 թվական — Մեծ մարտ
* 1979 թվական — Ուրիշը 2։ երկրի վրա/*Alien 2 sulla terra*
* 1980 թվական — Կենդանի մեռելների քաղաք/*City Of The Living Dead / Gates Of Hell*
* 1981 թվական — Կալիգուլա։ անհայտ պատմություն/*Caligola, la storia mai raccontata*
* 1983 թվական — Շեղբ գիշերը (Տոմմի)
* 1985 թվական — ֆենոմեն (ոստիկանի դեր)
* 1985 թվական — Դևեր (Ջերի և տոմսավաճառ)
* 1985 թվական — Դարիո Արջենտոյի սարսափների աշխարհ (խաղացել է հենց իրեն)

### Սցենարիստ

* 1983 թվական — Ատոր-անտեսանելի
* 1985 թվական — Դարիո Արջենտոյի սարսափների աշխարհ

Ծանոթագրություններ
------------------

1. 1 2  *Deutsche Nationalbibliothek* Record #137962959 // Gemeinsame Normdatei (գերմ.) — 2012—2016.
2. ↑  "Միկելե Սոավի կենսագրությունը". Արխիվացված է the original 2008 թ․ հունիսի 30-ին. Retrieved 2016 թ․ օգոստոսի 1.

Արտաքին հղումներ
----------------

* Միկելե Սոավիի կենսագրությունը Archived 2008-06-30 at the Wayback Machine.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BNF: 141380818 · GND: 137962959 · ICCU: RAVV097310 · ISNI: 0000000114893389 · LCCN: nr2005001838 · NLP: a0000003065865 · NTA: 145748774 · SUDOC: 118648888 · VIAF: 29488494 · WorldCat VIAF: 29488494 |

 |

 |